**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2018. február 13-i ülésére**

**Javaslat a Civil Cselekvési Terv elfogadására**

Szombathely Megyei Jogú Város Önkormányzata a város Civil Koncepcióját a 337/2017. (XII. 14.) Kgy. számú határozatával fogadta el. Szombathely Megyei Jogú Város Civil Koncepciója 2018-2022. közötti időszakra célokat fogalmaz meg az Önkormányzat számára. Célok, célkitűzések megfogalmazásának funkciója a végső pont, az elérendő kép meghatározása, azonban a végső pont eléréséhez a tevékenységek, feladatok, határidők meghatározása is elengedhetetlen. Szombathely Megyei Jogú Város Közgyűlése Jogi és Társadalmi Kapcsolatok Bizottsága Ügyrendje szerinta Bizottság fogadja el a civil cselekvési tervet és az arról szóló beszámolót.

Fentiekre hivatkozva került összeállításra az előterjesztés mellékletét képező Civil Cselekvési Terv, amely konkrét határidő megjelölésével megvalósítandó feladatot rendel a megfogalmazott célkitűzésekhez.

Kérem a Tisztelt Bizottságot, hogy az előterjesztést megtárgyalni és azt az előterjesztés melléklete szerinti tartalommal elfogadni szíveskedjék.

**Szombathely, 2018. február „ ”**

 **/: Koczka Tibor:/**

**HATÁROZATI JAVASLAT**

**…../2018. (II.13.) JTKB számú határozat**

1. Szombathely Megyei Jogú Város Közgyűlése Jogi és Társadalmi Kapcsolatok Bizottsága, a Bizottság Ügyrendjének 65. pontja értelmében a „Javaslat a Civil Cselekvési Terv elfogadására” című előterjesztést megtárgyalta, és azt előterjesztés melléklete szerinti tartalommal elfogadja.
2. A Bizottság felhatalmazza a polgármestert a Civil Cselekvési Terv aláírására.
3. A Bizottság felkéri az előterjesztőt, hogy megfogalmazott célok, és feladatok megvalósításáról évente adjon tájékoztatást.

**Felelős:** dr. Puskás Tivadar polgármester

Koczka Tibor alpolgármester

 (Dr. Bencsics Enikő, az Egészségügyi és Közszolgálati Osztály vezetője

 Mester Ágnes, az Egészségügyi, Kulturális és Koordinációs Iroda vezetője)

**Határidő:** azonnal (1. pont vonatkozásában)

 2018. március 31. (2. pont vonatkozásában)

tárgyévet követő év március 31. napja 2019.-2023. között (3. pont vonatkozásában)